Kamer Söylemez

Kamer Söylemez an jî Qemerê Alî (jdb. 1957 Çuxur, Dêrsim) helbestvan, nivîskar û pêşkêşkerê televizyonê ye. Di sala 1957an de li Dêrsimê ji dayik bûye û heta sala 1979an li Kurdistan û Tirkiyeyê maye. Di sala 1977an de, ji sedema xebata kurdewariyê, sê mehan di girtîgehê de dimîne. Di 1979an de diçe Almanyayê.Qemerê Alî (Kamer Söylemez), zazaki.net

Li bajarê Duisburg a Almanyayê di navbera salên 1992-1995an de di beşa radyoya dimilkî de dixebite. Di heman demê de li dêra protestanan, ji bo penaberan şêwirmendiyê dike.

Qemerê Alî di gelek televizyon (Med TV, Medya TV û Roj TV hwd.), radyo û rojnameyên kurdî de kar kiriye. Ew niha di rojnameya Yeni Özgür Politika de bi zazakî quncikan dinivîse.

Gelek helbestên Qemerê Alî ji aliyê Mikaîl Aslan û stranbêjên kurd ve hatine beste kirin.Kamer Söylemez - Peya - Lawika Memikê Kulavî - 2011

Di sala 1994an de bi pirtûka xwe ya bi navê "Siyaseta Penaberan a Almanyayê û Êrîşên Nîjadperest" (Almanya’nın Mülteciler Politikası ve Irkçı Saldırılar) xelata Musa Anter stand.

 Berhemên wî 
 Kamer Söylemez, Almanya''nın Mülteciler Politikası Ve Irkçı Saldırılar, Z Yay., Stenbol 1994, 174 r.
 Qemerê ALÎ (Kamer SÖYLEMEZ), Adir Û Asme, Piya Kitaplığı, Stenbol 1995, 71 r.
 Amadekarî: Kamer SÖYLEMEZ & Eren KILIÇ, ABCê Ma, Stenbol 2010, 32 r.
 Amadekarî: Kamer SÖYLEMEZ & Eren KILIÇ, Heywanê Ma, Stenbol 2010, 36 r.
 Amadekarî: Kamer SÖYLEMEZ & Eren KILIÇ, Hacetî û Qavî, Stenbol 2010, 28 r.
 Amadekarî: Kamer SÖYLEMEZ & Eren KILIÇ, Zerzewat û Yemîs,Stenbol 2010, 24 r.

 Çavkanî 

Kategorî:Helbestvanên kurd
Kategorî:Jidayikbûn 1957
Kategorî:Kesên ji Dêrsimê
Kategorî:Nivîskarên kurd
Kategorî:Pêşkêşvanên kurd